Endlich wieder Dihei!    Es isch doch immer wieder schön, hei zcho. Obwohl, wommer im Flüger ghogget sind, simmer nöd sicher gsi, öb d'Ruth und dä Peter au mithei chönd...    Mir hend s'letscht Mol d'Kofferä packt und sind mit üsem Auto an Flughafä gfahrä, mir  hend d'Ruth und d'Nicole mit äm Gepäck zum Iitschäggä gschickt und hend s'Auto abgäh ohni Problem (1527,4 Meilä simmer gfahrä  ). Wommer zrugg chömet zum Iitschäggä hend mer zerscht no müesä go Übergwicht zahlä! S'erscht Mol! Und dänn no wiä viel! Dörf da gar nöd sägä (aber wäret öppä än Whisky gsi...).    D'Azeigetaflä hett üs nochem churzä Abstecher in Duty-Free-Shopping  gseit, dass dä Flugi Delayed 11:30 segi. Mir sind denn go eis Trinkä wobi d'Taflä eigentlich immer s'Gliich azeigt hett. Am 11:25 sind d'Ruth und dä Peter vorus gangä und mir sind denn hinädri do isch s'Boarding scho lang am laufä gsi. I dä Ahnahm, dass d'Ruth und dä Peter scho im Flugi sind hemmer grad ächli prassiert. Womer im Flugi gsi sind und d'Plätz vo dänä zwei no läär gsi sind, hemmer komisch glueget und wo diä vom Personal gseit hett, dass mer nümä chönd wartä simmer grad ächli is Schwiizä cho...  Zum Glück hett gli druff abä dä Chopf vom Peter dur Türä glueget und mir hend chönä ufschnuuffä...    Mit 15 Minutä verspötig simmer in Chlotä acho wommer denn mit em Zug hei gfahrä sind...    Eifach schön gsi sind üsi Feriä und mir hends richtig gnossä, diä super usgwähltä Underkünft und Sehenswürdikeitä go aluegä wo dä Peter für üs so genial vorbereitet gha hett!    Dankä Peter fürs organisierä! Isch würkli fantastisch gsi, wa du für üs usgsuecht hesch!    Dankä Ruth  und Peter für üses Hochzigsgschänk! Mir werdet das niä vergässä! Da isch i üsnä Chöpf